By aankoms om 14h15 het ons herhaaldelik die klokkie gelui, maar geen reaksie gekry nie. Na vele probeerslae, het ons die nommer wat op die hek aangedui word, geskakel. Die eienaar het die telefoon geantwoord, en aan my meegedeel dat hy nie tuis is om ons te ontvang nie, maar besig is om inkopies te doen. Ons kon 'n halfuur later inklok. Bogenoemde is vir my onaanvaarbaar, aangesien die tyd vir inklok aangedui word as 14h00. Aangaande die kamers waar ons oornag het. Daar was nie genoeg handdoeke uitgesit nie, en dit is eers gedoen na ons ingeklok het. Die matte lyk ook of dit 'n behoorlike was nodig het. Met ontbyt het ons gevind dat die sout- en peperpotjies op die tafel geweldig vuil was - soveel so dat ons amper te bang was om daaraan te raak. Oor die algemeen het ons die indruk gekry dat die gastehuis nie mooi onderhou en skoongemaak word nie.
Ons kamers was nie baie skoon nie, met baie spinnerakke in die kamer. Ons kamer se TV het nie gewerk nie, en my 10-jarige dogtertjie wat na Saterdag se hardloop bietjie wou rus en TV kyk, kon dit nie eens doen nie. Blykbaar moes hy al die TV`s in die kamer al vervang het. Daar was nie eens koffie en ketel in kamers nie. Jy moet in die gang gaan koffie maak, waar al die kamers dieselfde moet doen. So as jy 10 uur in die nag nog wakker is en koffie wil drink gaan jy in die gang moet gaan staan en maak. Ook die Saterdag was baie warm, die kamers het nie aircons nie, nie eens waaiers in die kamer nie.
Vals bemarking - foto's op webtuiste is net voorstelling - die kamer was glad nie op standaard nie. Daar was geen warm water in stort nie, ook het die ketel op die vloer gestaan by die muurprop, daar was 'n TV, maar dis 15 cm groot, so te klein om te sien wat aangaan. Werklik 'n ongelooflike teleurstelling!